สวัสดีค่ะ อาการของหนูเป็นแบบนี้ตั้งแต่เป็นกรดไหลย้อนค่ะ หนูเคยหายใจไม่อิ่ม แล้วเหมือนจะตายเลยรู้สึกกลัวตั้งแต่ตอนนั้นมาเลยค่ะ ไม่แน่ใจว่าใช่แพนิคมั้ย อาการคือ จะคิดมากอยู่ตลอดเวลา กลัวว่าตัวเองจะเป็นอะไรหรือป่าว บางทีก็เหมือนไม่ใช่ตัวของตัวเองค่ะ เหมือนฝันไปเลยก็มี กลัวการอยู่คนเดียวมากค่ะ บางทีมันอึดอัดแล้วบอกใครไม่ได้ก็จะร้องไห้บ่อยมาก เพราะกลัวว่าตัวเองจะไม่หาย เวลาเจอข่าวคนฆ่าตัวตายก็จะกลัวมากๆ เป็นแบบนี้มาประมาณ 1 เดือนแล้วค่ะ แต่ถ้าแบบลืมๆ เลิกคิดไปก็เหมือนปกติทั่วไปค่ะ ช่วงนี้ตอนอยู่คนเดียว จะชอบนึกภาพแบบคนฆ่าตัวตายลอยมาในหัวบ่อยมากค่ะ ซึ่งหนูกลัวมากๆ กลัวว่าตัวเองจะทำแบบนั้น เป็นเพราะหนูเสพติดข่าวมากไปรึป่าวคะ แล้วสรุปหนูเป็นโรคอะไรมั้ยคะ
สวัสดีค่ะ อาการกลัวการอยู่คนเดียว อึดอัด ร้องไห้บ่อยๆ อาจจะเกิดจาก อารมณ์เศร้าที่เกิดขึ้นชั่วคราวจากเหตุการณ์ที่เกิดขึ้นในชีวิต อาจทำให้เกิดเป็นภาวะซึมเศร้า โรคซึมเศร้า หรือมีการเปลี่ยนแปลงทางอารมณ์และบุคลิกภาพไปอย่างผิดปกติได้ หากมีอาการเป็นนานต่อเนื่องโดยจะเข้าข่ายเป็นโรคซึมเศร้ากรณีที่มีอาการมากขึ้นเรื่อยๆ ร่วมกับเป็นอยู่ตลอดเวลาไม่มีช่วงที่ดีขึ้นเกิน 2 สัปดาห์ขึ้นไป ทำให้ไม่สามารถทำกิจกรรมต่างๆได้ตามปกติ พฤติกรรมการกิน การนอนเปลี่ยนไป มีความรู้สึกอยากทำร้ายตนเองร่วมด้วยดังนั้นจากที่กล่าวมา มีอาการแสดงหลายอย่างท่อาจจะบ่งบอกว่าไม่ปกติ ถ้าส่งผลต่อการใช้ชีวิต ทำให้การนอนหลับไม่เป็นไปตามปกติด้วย ควรไปพบแพทย์เพื่อประเมินสุขภาพจิตและรักษาอย่างเหมาะสมต่อไปในเบื้องต้น พยายามหาสิ่งที่ผ่อนคลายทำเพื่อเบี่ยงเบนความสนใจ ใช้เวลาอยู่กับคนที่รักเช่นเพื่อนและคนในครอบครัวให้มากขึ้น พยายามตั้งสติ ว่าปัญหาใดเป็นปัญหาเล็ก ปัญหาใหญ่ และแก้ไขปัญหาเท่าที่ทำได้ โดยไม่กังวลจนเกินไป